 Ụlọ Omeiwu Naijiria ajụla ịmachi ibubata ìgwè na-enye ọkụ dịka ụzọ isi kwalite ọnọdụ ọkụ nala anyị. Aro a sitere naka Sinatọ Francis Fadahunsi ka amachie ịtụbata ìgwè na-enye ọkụ latiriki maka afọ ise iji were wulite ọnụdụ ọkụ latiriki nala anyị ma gbapụ ya ọsọ ịhụ na-ewetara ụsa nye ọtụtụ nsogbu na ihe iche aka mgba dịrị ya.  Fadahunsi nọrọ oge a na-eme mgbagha na arọ ahụ Sinatọ Chukwuka Utazi tụpụtara na mkpa ọ dị ịhụ na Naijiria memilara nsogbu ọkụ latiriki, rịọrọ Ụlọ Omeiwu ka ha machie ịtụbata ìgwè na-enye ọkụ latiriki maka afọ ise mana ndị otu ya ekweteghị nihe o kwuru were mechie atụmatụ ya.Ndị Sinatọ ndị ọzọ jụwapụrụ isi na atụmatụ ahụ nke ha gosiri oge Onyeisi Ụlọ Omeiwu ahụ, Ahmed Lawan, chọrọ ịmata uche ndị Ụlọ Omeiwu site nịnụ olu ha.Ụlọ Omeiwu ahụ, kama ịmachi ibubata ìgwè na-enye ọkụ latiriki, kpọkuru Kọmitii na-ahụ maka Ọkụ ka o mee nnyocha maka ọrụ ndị ụlọọrụ na-enye ọkụ nala gbaa gburugburu iji were chọpụta ihe iche aka mgba na nsogbu nke mere na ọkụ anaghị adị oge ọ bụla nala ànyị bụ Naijiria. 